CELEX: 22008D0101
Language: lv
Date: 2008-09-26 00:00:00
Title: EEZ Apvienotās komitejas Lēmums Nr. 101/2008, ( 2008. gada 26. septembris ), ar ko groza EEZ līguma IV pielikumu (Enerģētika)

20.11.2008   
            
            
               LV
            
            
               Eiropas Savienības Oficiālais Vēstnesis
            
            
               L 309/24
            
         EEZ APVIENOTĀS KOMITEJAS LĒMUMS
   
   Nr. 101/2008,
   (2008. gada 26. septembris),
   ar ko groza EEZ līguma IV pielikumu (Enerģētika)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma IV pielikums ir grozīts ar EEZ Apvienotās komitejas 2008. gada 14. marta Lēmumu Nr. 28/2008 (1).
            
         
               (2)
            
            
               Līgumā jāiekļauj Eiropas Parlamenta un Padomes 2005. gada 28. septembra Regula (EK) Nr. 1775/2005 par dabasgāzes pārvades tīklu piekļuves nosacījumiem (2),
            
         IR NOLĒMUSI ŠĀDI.
   1. pants
   Līguma IV pielikumā pēc 26. punkta (Eiropas Parlamenta un Padomes Direktīva 2005/32/EK) iekļauj šādu punktu:
   
               “27.
            
            
               
                  32005 R 1775: Eiropas Parlamenta un Padomes 2005. gada 28. septembra Regula (EK) Nr. 1775/2005 par dabasgāzes pārvades tīklu piekļuves nosacījumiem (OV L 289, 3.11.2005., 1. lpp.).
               Regulas noteikumi šā līguma mērķiem jālasa ar turpmāk minētajiem piemērojumiem:
               
                           a)
                        
                        
                           regulas 16. pants paredz izņēmumus regulai par dabasgāzes pārvades sistēmu, kas atrodas dalībvalstīs, pieejas nosacījumiem uz laiku, kas piešķirts izņēmumam saskaņā ar Direktīvas 2003/55/EK 28. pantu. Norvēģija ir ieguvusi jauna tirgus statusu Direktīvas 2003/55/EK 28. panta 2. punkta nozīmē. Attiecīgi regula neattiecas uz Norvēģiju, pirms nav beidzies atkāpes periods;
                        
                     
                           b)
                        
                        
                           ieinteresēto EBTA valstu novērotājus uzaicina piedalīties sanāksmē, ko rīko komiteja, kas izveidota ar 14. pantu. EBTA valstu pārstāvji neierobežoti piedalās komitejas darbā, bet tiem nav balsstiesību.”
                        
                     
         2. pants
   Regulas (EK) Nr. 1775/2005 teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2008. gada 27. septembrī ar nosacījumu, ka EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2008. gada 26. septembrī
      
         
            EEZ Apvienotās komitejas vārdā —
         
            priekšsēdētājs
         
         H. S. H. Prinz Nikolaus von LIECHTENSTEIN
         
      
   
   
      (1)  OV L 182, 10.7.2008., 19. lpp.
   
      (2)  OV L 289, 3.11.2005., 1. lpp.
   
      (3)  Konstitucionālās prasības ir norādītas.
   
      Līgumslēdzēju pušu Kopīgā deklarācija Lēmumam Nr. 101/2008 par Eiropas Parlamenta un Padomes 2005. gada 28. septembra Regulas (EK) Nr. 1775/2005 par dabasgāzes pārvades tīklu piekļuves nosacījumiem iekļaušanu EEZ līgumā
      Saskaņā ar EEZ līguma divu pīlāru struktūru (93. panta 2. punkts) ar Apvienotās komitejas lēmumu jāpieņem jauni Kopienas tiesību akti. Pamatnostādnes saskaņā ar regulu par dabasgāzes pārvades tīklu piekļuves nosacījumiem ir juridiski saistošas visām dalībvalstīm. Jaunas pamatnostādnes vai grozījumi esošajās pamatnostādnēs tādējādi jāuzskata par jaunu Kopienas tiesību aktu, kas jāpieņem EEZ Apvienotajai komitejai, saskaņā ar EEZ līguma 98. pantu.